રવિવારે,કેરળ પહોંચતા જ એરપોર્ટ પર રાષ્ટ્રપતિ રામનાથ કોવિંદનું રાષ્ટ્રગાન સાથે સન્માન કરવામાં આવ્યું. નોંધનીય છે કે રવિવારે રામનાથ કોવિંદ અહીં માતા અમૃતાનંદમયી મઠના એક સમારંભમાં હાજર રહેવા આવ્યા હતા. તે જ્યારે તિરુવનંતપુરમ એરપોર્ટ પર પહોંચ્યા તો રાજકીય નિયમો મુજબ સેના દ્વારા તેમને સલામી આપવામાં આવી. તે સમયે રાષ્ટ્રગાન પણ ચાલી રહ્યું હતું અને ભારે વરસાદ પણ. ત્યારે રાષ્ટ્રપતિ કોવિંદે રાષ્ટ્રભાવના અને પોતાના પદને શોભે તેવું મોટું ઉદાહરણ પૂરું પાડતા ભર વરસાદમાં પણ ભીંજાતા સલામી આપી. એટલું જ નહીં તેમના માટે છત્રી લાવવામાં આવી તેની પણ તેમને ના પાડી અને રાષ્ટ્રગાન પત્યું ત્યાં સુધી સ્થિર રહી સલામીની મુદ્દામાં હાજર તમામ લોકોનો મનોબળ વધાર્યું. નોંધનીય છે કે રામનાથ કોવિંદનો આ પહેલો કેરળ પ્રવાસ છે.